Bagi sanak-sanak yang baru piaro kuciang Persia atau angora, sebaiknyo baco tutorial mambarasiahan kotoran hewan peliharaan dari awak ko bia sanak ndak kanai virus tokso dan virus-virus lain yang bisa menular dari hewan peliharaan sanak. Yang pertamo pakailah sendok dengan gagang yang panjang katiko sanak ka mambuang kotoran hewan. Kaduo pakai saruang tangan dan masker. Katigo sanak jan lupo langsuang mancuci tangan pakai sabun setelah mambarasiahan kandang atau membuang kotoran hewan peliharaan. Kaampek, sanak rajin-rajinlah mandian kuciang sanak bia tajago kebersihannyo. Kalimo perhatikan bana makanan kuciang sanak, jan memilih makanan yang bisa menyebabkan penularan virus tokso. Yang terakhir vaksinlah kuciang sanak.


Sifat malu indak berarti sadonyo negative. Malu juo punyo manfaat asal ditampekan di tampek yang tapek. Malu manuruik bahaso barasal dari kato hayaah yang artinyo hiudik. Dalam KBBI malu adolah sifat maraso indak lamak hati dek malakuan hal yang kurang elok. Contoh sikap malu yang elok ialah malu bilo jahek ka kawan-kawan sakelas, malu apabilo manggalak-galakan kawan, malu apo bilo indak solat, malu apobilo indak jujur, malu apo bilo mancilo barang kawan, malu apobilo bakato-kato kasar dan babuek onar, malu apo bilo lai kawan yang butuh bantuan tapi awak indak nio manolong, malu babuko puaso pas alun waktunyo, dan banyak lai contoh sikap malu yang elok wak maluan kalau awak malakuan sesuatu. Malu itu harus ado tampeknyo.


Ambo sangaik berang kapado urang nan alah mahino adiak ambo. Masa adiak ambo dikecek an bantuak anak monyet. Sampai-sampai adiak ambo ndak nio basuo jo urang dan manguruang diri di kamar. Kurang aja bana muncuangnyo. Ambo kalau di hino dek urang bisa saba. Tapi kalau alah anggota keluarga ambo nan dihina ndak ado kato maaf untuak urang tu. Ambo sarang urangnyo langsuang. Setelah ambo tanyo makasuik tujuan ka urang nan manggalak an adiak ambo nyo jawek cuma iseng se. Batambah berang lah ambo dibueknyo. Akhirnyo ambo baok anak tu ka rumah untuak maminta maaf ka adiak ambo dan bajanji ndak akan maulang perbuatannyo ka adiak ambo ataupun ka urang lain.


Acok manyimpan makanan nan babaun anyia di dalam kulkas? Baun anyia dari bahan makanan tasabuik bisa "manular" ka bahan makanan nan lain. Sahinggo harus siap untuak manyisiahan wakatu dan mambarasiahan kulkas dari baun anyia. Caro untuak manghilangkan baun anyia nan partamo, cabuik power kulkas talabiah dahulu, lalu kososngan kulkas. Kaluan sado barang dan bahan makanan nan disimpan di dalam kulkas nan babaun anyia. Kaluaan pulo rak nan ado di dalam kulkas. Langkah nan kaduo, sadiokan mangkuak, isi jo aia ngilu ngilu kuku dan campuaan baking soda ditambah sabun pancuci piriang.  Langkah nan katigo gunoan spons, lalu masuak an ka dalam larutan nan alah dibuek tadi dan gosok ka saluruah pamukoan kulkas, tamasuak bagian dalam dan bagian pintu kulkas.


Kalau awak caliak-caliak apo bana lah manakuik an ayam tu. Tubuahnyo ketek bana, kok nio tabang ndak bisa tinggi, bahkan banyak kelemahan-kelemahan nan dimiliki dek ayam. Cuma ba a kok bisa ado urang nan takuik jo ayam. Salah satunyo adolah Ruben Onsu. Sangkiang takuiknyo jo ayam mambuek nyo acok dipagarahan dek kru-kru nyo. Satiok acara TV, kalau nio mangarajoan si Ruben, pasti diagaiah ayam. Namuah balari-lari nyo saat urang siaran langsuang dek di agiah ayam tu. Alun pakiak si Ruben nan bantuak padusi mambuek suasana manjadi labiah panik. Walaupun urang rami nan mancaliak tapi ndak nyo padulian urang-urang nan rami tu.


Malam hari katiko Sinta sadang manunggu Andi baliak ka rumah sambia manonton TV dikajuikan samo pesan whatsapp dari kawannyo. Dengan santainyo Sinta mambuka chat tasabuik tanpa raso curigo. Namun, didalam chat tasabuik nampak foto nan barisi suaminyo sadang bagandeng tangan samo padusi lain di mall. Sinta nan mancubo untuak positif thinking mungkin iko bukan suaminyo. Namun, indak lamo kawannyo nan mangirim pesan dan foto tasabuik video call untuak mambuktian kalau inyo indak baduto. Mancaliak suaminyo sadang mesra-mesra samo padusi lain, Sinta maminta posisi kawannyo itu kini. Dengan bagageh Sinta malajuan otonyo ka mall tasabuik. Indak sampai 30 minik, Sinta sampai di mall dan manamui suaminyo sadang makan dan mamacik tangan sambia galak-galak di sebuah tampek makan disitu. Mancaliak itu, Sinta langsuang manyusul ka meja suaminyo dan mangaluan kato-kato kasa karano suami tega basalingkuah dibalakangnyo.


Di Indonesia mamiliki peraturan nan sangek ketat tahadok peredaran sanjato ilegal khususnyo sanjato api. Panggunoan sanjato tajam iko hanyo diperbuliahkan untuak malindungi diri atau mengayomi masyarakat. Pangguno sanjato tajam iko pun haruih urang tapiliah takah masyarakat sipil atau aparat keamanan. Namun mambaok sanjato tajam haruih mamiliki izin resmi. Oleh karano itu memahami undang-undang nomor 12 tahun 1951 tentang kepemilikan sanjato tajam nan artinyo sasaurang akan diancam Pidana kurungan paliang lamo 10 tahun panjaro jiko dengan sengaja mambaok mamiliki atau menyembunyikan sanjato tajam. Jadi sabagai perlindungan diri dengan mambaok sanjato tajam di Indonesia itu indak balaku bagi masyarakat Masyarakat biaso. Namun ado babarapo syarat dan ketentuan nan dapek dipenuhi jiko mengharuihkan mambaok sanjato tajam.


Raso malu indak hanyo disabab kan dek kantuik sajo tapi bisa pulo dek karano hal hal lain namun masih barubungan jo kantuik. Misalnyo, awak nan salah makan sasuatu sahinggo manyababkan awak takantuik taruih sajo atau takantuik nan mano baunnyo talalu manyangek. Contoh katiko awak makan ubi jalar atau pelo, biasonyo sasudah makan pelo ko awak akan taruih taruihan sajo takantuik tanpa bisa untuak ditahan, ditambah bau nyo nan agak manyangek pulo mambuek awak sajo indak nyaman apo lai urang lain. Kandungan gas didalam pelo ko mambuek awak indak baranti takantuik bahkan indak samo sakali bisa ditahan, biasonyo urang gaek gaek manyabuiknyo "dikumbu".


Indak manutuik kamungkinan saurang pambaok acara barita nan alah bakacimpuang di dunia itu salamo batahun-tahunpun dapek malakuan kasalahan takah balibet katiko sadang live. Iko bisa sajo tajadi karano damam pangguang. Damam pangguang bisa mambuek awak indak nyaman katiko tampil sahinggo mambuek awak malakuan kasalahan. Damam pangguang bisa sajo tajadi ka sado urang dan bisa dipangaruahan den banyak faktor takah urang nan alum manguasai materi inyo hari itu, urang nan emang takuik tampil di muko umum atau jarang tampil di muko umum urang nan jarang mangecek dan lain sabagainyo. Untuak itu awak bisa malakuan banyak parsiapan sabalum tampil untuak mancagah damam pangguang. Awak bisa manyiapan dan manguasai apo nan akan awak tamilan, awak bisa mulai mambiasoan diri untuak ado diantaro karamaian, awak mulai malatiah caro mangecek awak dan manyusun kato kato untuak tampil.


Kalau kalian mangalami kejadian memalukan mode salah masuak kamar mandi mako hal nan paralu kalian lakukan katiko alah barado dalam biliak-biliak kamar mandi tu adolah jan basuaro. Kalau kalian basuaro pasti akan diketahui dek urang apokah kalian padusi atau laki-laki. Nan kaduo, anok se dalam biliak kamar mandi tu sampai kondisi lah di raso kosong. Nan katigo, kalian buliah basuaro tapi hanyo untuak maminta maaf karano lah salah masuak kamar mandi dan ma agiah sinyal basonyo kalian akan kalua sahinggo padusi-padusi nan ado di dalam sinan bisa manyiapkan diri. Takuiknyo ado nan sadang mamelok an karuduang atau mangarajoan aktivitas lain yang sifatnyo ndak buliah di caliak dek laki-laki. Kurang labiah mode tu lah nan bisa di lakukan katiko salah masuak kamar mandi.


Tuti sadiah inyo kini harus bapisah jo kawan nan inyo sayangi, inyo punyo saketek kawan karena ndak terlalu mudah picayo jo urang. Salamo di sakolah kawan tuti ko cuman endang se, soalnyo inyo yang masuak jo karakter tuti nan pendiam dan ndak bisa basosialisasi labiah ka banyak urang nan buek inyo ndak nyaman. Endang pindah sakolah dan di hari tarakhir bapisah tuti yobana sadiah. Kawan-kawan inyo yang maanggap tuti aneh salamo ko mangecek an kalau inyo depresi karena itu tambah manjadi urang nan pandiam. Padohal manuruik pakar psikologi penyebab faktor kesedihan itu beda jo depresi. Kalau urang nan sadiah karena perpisahan kawan inyo, inyo marasoan a nan manjadi panyabab inyo manjadi pandiam tapi kalau urang nan depresi inyo ndak tau gai a panyababnyo sebab inyo depresi.


katiko seseurang  selesai diberangin maka inyo akan lebih Murung dari biasonyo dan manjauhkan diri dari keramaian sahinggo inyo dapek manenangkan dirinyo. Namun Selain itu ado kegiatan nan dapek dilakuan untuak maminta maaf kapado urang tua. Barikuik hal nan dapek dilakuan katiko habis takena berang oleh urang tua. Partamo,  melakuan hal nan manyenangkan urang tuo takah mamijat tubuhnyo  dan barkata manis sahinggo urang tuo akan luluh jo tindakannyo. Kaduo,  melakuan pekerjaan nan biaso kita lakuan di rumah jo rajin dan teliti hingga urang tuo akan maraso bahwa anaknyo telah melakuan suatu usaha agar urang tuanyo dapek mamaafkannyo. Katigo,  satalah maminta maaf maka tunjukkan bahwa kesalahan serupa indak akan diulangi lagi.


Kondisi dijalan ko katiko Fatih bacakak jo urang yang manjua somay sadang hujan. Ado lubang gadang dijalan, alah taisi panuah lubang tu dek aia hujan, ado jo pohon yang tajatuah dakek situ, fatih se alah basah dek hujan. Apak tukang somay ko mancegat fatih dan mamberangan sambia manokok kapalo fatih jo pentungan yang ado di garobak nyo. Berang lah fatih di tokok mode tu, padohal inyo ndak ado salah. Apak tu marah kareno kecek nyo ambo manyipratan aia ka inyo, padohal fatih indak sangajo kan aia sadang panuah di jalan karena aia hujan. Ambo berang jo lah, tapi indak lo mambaleh manokok inyo.


Manuruik ambo nan dilakukan dek si Roni tu adolah tindakan nan mambuek bawahan maleh untuak bakarajo. Selain itu tindakannyo tu mampasusah dirinyo surang. Pembagian karajo tu alah ado. Tu manga nyo karajoan juo sado karajo nan alah nyo bagi ka bawahan. Mampapanek diri se namonyo tu. Alun lo lai dampak nan dirasokan dek bawahan. Kalau mode ko taruih akhirnyo pasti karyawan akan maleh mangarajoan apo nan ditugasan karano maraso ndak diharagoi. Ujuang-ujuangnyo karajo tu ndak efisien karano pasti akan mamakan wakatu labiah lamo. Picayokan se lah ka bawahan. Beko pas salasai kan bisa direvisi. Jadi labiah fokus sahinggo hasil nan dicapai tu labiah bakualitas.


Masuak ka universitas impian itu adolah impian satiok calon mahasiswa, jadi pasti awak akan sungguh-sunguh balaja untuak mandapek an nyo. Caro ambo waktu itu adolah dengan mancaliak video ontoh soal yang ado di youtube cukuik awak pelajari kalau nio di ulang tinggal donwload se, setelah itu ambo mambali buku yang barisi contoh soal-soal, lanjut setelah pulang sakolah ambo jo kawan ambo baraja samo-samo kalau ado yang ndak dimangarati tanyo ka guru atau urang yang paham akan soal-soal tu, kalau rasonyo awak alah maksimal hadapi se apo yang ado didepan awak saat tes dimulai. Ambo waktu itu ditolak jo universitas impian ambo disitu ambo saban tapuruak dan sadiah bana soalnyo ambo alah maraso maksimal mangarajoan soal-soal tu. Pengumuman patang tu yang alah buek ambo sadiah jadi ambo harus barusaha lai.


Katiko mambuang air liur sacaro sambarangan dan bisa sajo urang tasabuik indak sangajo  Terinjak mako akan manimbulkan raso kesal jo  jijik.  salain itu jugo di tampek keramaian mako haruih mamparatien bagaimano air ludah itu dikeluarkan dari muluik karano jika dibuang sambarangan akan mangganggu urang lain dan akan manimbulkan persepsi negatif tahadok tindakan tasabuik.  salain itu jugo hal negatif nan dapek dirasokan katiko sasaurang mambuang air liur sambarangan yaitu dapek mangganggu kesehatan sasaurang karano tertular dari bakteri nan dihasilkan oleh muluik.  jo banyaknyo hal negatif nan dapek dirasokan oleh urang lain katiko ado nan mambuang air sacaro sambarangan mako penting untuak tahu etika untuak mambuang air lidah tasabuik.  jadi marilah baretika jo benar dan mambuang air liur pado tampeknyo.


Laron, tamasuak ka dalam jenis salah ciek mode saranggo nan kalua pado awal musim hujan. Namo lain dari hewan ko adolah anai-anai atau rayap. Ciri fisik rayap manyarupoi samuik, jo badan nan labiah lunak dan pinggang nan labiah gadang. Biasonyo saranggo ko akan muncua pado sanjo dan malam hari. Kabiasooannyo adolah mangarubuti lampu di dalam rumah dan tampek-tampek nan tarang. Hal iko dilakukan untuak mancari kahangatan. Katiko masuak rumah, jumlah nyo sangek banyak bahkan bisa mancapai ribuan. Hal ko mambuek rumah mannjadi kumuah karano sayok-sayok nyo nan bataburan di lantai. Jadi, salah satu mangusia saranggo ko adolah jo mamatikan lampu dan malatakkan sabaskom aia di tangah ruangan.


Mandapek penghargaan dari manulis Carito Pendek adolah pengalaman patamo nan paliang manyanangkan dalam hiduik ambo. Rasonyo indak picayo se alah lamo ambo maulang lomba-lomba manulis carito pendek jadi katiko bisa mandapek an nyo raso ngo lapang bana. Manuruik ambo katiko ado hobi dan minat anan awak bisa asah dan dimanfaatkan, manga indak digunoan. Jan manutuik pintu kreativitas awak nan ado, awak harus juo barusaho untuak mandapek an a nan awak nio perjuangkan. Apolai kalau itu adolah hal nan awak suko, jadi indak taraso baban dan waktu manang itu adolah bonus bagi awak. Ambo akan taruih barusaho maningkek an minat manulis cerita pendek ambo.


Ado guru Sejarah ambo nan suko bana mangumpua-ngumpua an aia liua nyo di pinggia muluiknyo. Bantuak nyo main-mainan lai lo. Sampai-sampai lah babuiah. Tapi manuruik ambo nyo ndak taraso bagai katiko aia liua nyo tu lah bakumpua di pinggia-pinggia muluiknyo. Kalau nyo sadar pasti nyo talan nyo. Malu lo lah nyo kok nampak dek urang aia liua nyo batumpuak mode tu. Kadang ambo ibo jo apak tu soalnyo acok di galak-galak an dek anak murid. Malah apak tu lah di agiah lo gala si aia liua. Kan ibo wak di bueknyo. Tapi emang ndak dipungkiri emang jajok lo awak mancaliaknyo.


Mancik mamakai paran yang penting dalam masyarakat wak, tarutamo sabagai carrier atau reservoir mikroorganisme yang panyebab panyakik infeksi ka manusia. Panyebab panyakik tu adolah pes, salmonellosis, leptospirosis, murine typhus, rickettsial pox, lymphocytic choriomeningitis, rat-bite fever, hanta virus haemorrhagic pulmonary syndrome, haemorrhagic fever, Venezuelan equine encephalitis (Alphavinus), powassan encephalitis (Flavivinus), rabies, Rocky Mountain spotted fever dan tularemia. Pamindahan panyakik tu ka manusia dapek tajadi malalui kontak langsuang dari pipis atau cirik mancik atau bisa juo malalui gigitan pinjal atau kutu yang ado di tubuah mancik tu. Jenis mikroorganismen dalam cirik mancik tu paralu bana diwaspadai karano sabagai sumber patamo penularan panyakik manular zoonotic.


Untuak urang nan mamparlakuan urang lain sacaro indak adil tolong bapikia saketek. Ambo maraso kesal dan berang bana katiko diperlakuan mode ko. Apolai perlakuan itu tacaliak dan taraso bana oleh ambo, pas diperlakuan indak adil. Wakatu itu ambo lupo mambaok kartu identitas untuak bisa masuak ka sabuah wahana. Urang situ malarang kareh ambo untuak naiak karena kecek nyo indak manunjuakan kartu identitas. Indak lamo siap tu datang urang lain, indak ado urang tu ditanyoan tentang kartu tu. Berang lah ambo, manga itu ditanyoan ka ambo se. Manuruik ambo sadoalah urang tu samo dan punyo hak yang samo. Bukan bararti karena inyo labiah ancak, taruih bisa urang lain diperlakuan indak adil.


Phobia ruangan sampik bisa marugikan, karano membatasi ruang gerak dan aktivitas seseorang yang mengalaminyo. Untuak itu, jiko kalian maraso gejala-gejala ini tajadi pado diri kalian, segera perisoan diri ka dokter yang ahli di bidang kesehatan mental. Jan sampai kalian jadi kahilangan aktivitas akibat terbatasnyo ruang gerah karano phobia ruang sampik ko. Manuruik BetterHelath milik Victoria State di Australia, terapi flooding marupokan salah satu metode yang bisa dicubo untuak mengatasi claustrophobia. Saat menjalani terapi ko, pasien akan dimita untuak barado di dalam ruangan sampik yang manjadi pemicu dari perasaan takuik dan seranngan panik yang tibo. Pasien akan diminta taruih barado dalam ruangan sampik tu hinggo serangan panik yang dialaminyo berakhir. Hal iko bertujuan untuak menunjukkan kapado pasien bahwa barado di ruangan sampik dan tatutuik indak akan membahayokan dan menyakiti diri.


Usaho den baraja sungguah-sungguah dari awal bulan patang untuak ujian matematika hari ko indak sio-sio. Dari awal bulan, den mulai baraja baliak sado materi nan akan diuji di hari ko. Saminggu ka balakang den rajin pulo pai les ka rumah guru, dan sapulang les, den masih manyempatan untuak maulang palajaran di rumah basamo kawan ataupun surang. Hari iko dari 40 soal den picayo diri manjawek dengan batua 36 soal. Satidaknyo nilai 9 alah den kantongi. Pelajaran matematika bagi sabagian urang mambuek sangsaro, tapi bagi den adolah sabuah tantangan nan mamacu adrenalin den. Manyalasaian ciek soal matematika bagi den bantuak berhasil manamuan ciek potongan puzzle.


Paoto yang mambaok handi saputra hidayatullah (18) jo salsabila (14), korban kacalakaan di Nagreg, Kabupatem Bandung, alun tatangkok. Saksi mato mangungkapan ciri-ciri tigo laki-laki misterius barado di dalam mobil yang talibek kacalakaan tasabuik. S (25), salah satu saksi mato di lokasi kacelakaan Handi-Salsa, babincang jo detikcom, Minggu (19/12/2021). Manurutnyo, ado tigo panumpang dalam oto bacat hitam itu. Dari tigo urang tasabuik, dicaritokan S, satu di antaronyo manggunokan baju putih. Sadangkan duo lainnyo manggunokan pakaian hitam. Urang tu kelua dari oto satalah paristiwa tabrakan tasabuik Manuruik S, urang tu sampek kabingungan mancari posisi korban. S manjalehan, tigo pria misterius itu bapanampilan rapi. Inyo mangingek ciri-ciri lain urang tu. Paling S ingek, ciek urang di antaronyo manggunoan headset.


Hari senin adolah hari dima Denai manjadi urang nan akan presentasi materi minggu ko. Sasudah tibo dikelas,Denai manyiap an proyektor jo bahan materi untuk dipresentasian. Namun katiko dosen alah tibo di kelas jantung Denai langsuang bedetak kancang. Denai nan tibo-tibo bagata karano takuik salah katiko mambaok an presentasi. Pembaok acara pun mamulai kato-kato patamo untuk mamulai presentasi. Sasudah 2 urang manyampaian presentasi materinyo,kini giliran Denai. katiko namo Denai di panggia untuk kamuko manjalehen materi nan akan disampaian tibo-tibo Denai langsuang lupo jo apo nan alah Denai hafal sebelumnyo. 2 minik kemudian karano pembaok acara tasabuik indak mandanga suaro Denai dan mancari diam saan langsuahg mambarien kode untuak mamulai presentasi.


Sabananyo ambo alah mangecek ka kawan ambo basonyo ndak usah lah sore ko awak pulang lewat pasa karano jam-jam sagitu urang alah langang dan banyak pareman pasa bakaliaran mancari mangso. Tapi kawan ambo ko gigiah juo. Ternyato apo nan ambo kecek an tajadi, pas sampai pasa kami dihadang jo pareman pasa nan mambaok pisau di tangannyo. Kami diancam akan dibunuah kalau kami ndak maagiahan perhiasan nan kami punyo. Dek takuik ka dibunuah akhirnyo ambo agiahan se apo nan ambo punyo. Untuang saat itu ambo ndak mamakai perhiasan samo sakali, hp pun ambo ndak baok karano sakolah kami malarang siswanyo mambaok hp. Kalau ndak alah abih sado harato bando nan ambo punyo.


Pas ambo pai makan ka lua jo keluargo ambo di malam hari wakatu itu. Alah lamak-lamak nio makan, pas makan juo lai lamak makanannyo. Tapi ado nan mambuek ambo baranti makan jadinyo. Jajok bana ambo mancaliak  ado urang nan muntah di sebelah meja ambo. Ambo mancaliak muntahan tambah indak ado nafsu makan ambo lai. Raso ka muntah juo dek kareno jajok mancaliak muntah pas lagi makan tu. Keluargo ambo nan lain tetap juo makan pas kami alah pindah meja. Nan ambo ko sabana indak bisa masuak ka paruik makanan tu lai. Masiah tabayang dek ambo urang nan muntah disabalah ambo tu.


Katiko liburan kuliah salamo kurang labiah tigo bulan, denai mancubo untuak manggunoan lahan kosong nan sabalumnyo samak indak pernah diabehan. Lahan tasabuik denai pakai untuak mananam lado ketek. Disaat itu, denai basumangek mangarojoannyo sampai satiok pagi sampai sanjo denai gunoan waktu untuak marawek ladang. Sabulan pun balalu angin kancang, curah hujan nan labek mambuek batang-batang lado ketek nan masih ketek itupun pado layu dan akhianyo mati. Saat itu, denai sangek sadiah karano cukuik banyak tanago dan biaya nan denai kaluan. Badiam diri didalam kamar sambia bamain handphone tanpa ingek makan. Karna itu, kesehatan denai taruih manurun sampai tajangkik sakik nan mabuek denai makin stress.


Awak nan acok mendapek an penghargaan ataupun kamanangan dalam hiduik pasti kareno punyo kemampuan dan usaho nan labiah. Sanang bana pastinyo katiko awak mandapek penghargaan dari apo nan awak lakuan. Untuak itu manuruik ambo jan lupo juo batarimo kasiah jo amak dan apak awak karena berkat doa mereka lah awak bisa mode ko. Jan sampai tutuik mato dan malupoan keduo urang tuo awak cuman dek gara-gara awak maraso labiah hebat dan bisa sagalonyo. Manurik ambo, awak paralu maagiah sesuatu ka kedua urang tuo awak dan batarimo kasih terhadap kasih sayang nan inyo agiah salamo ko. Jan mamikiran diri surang se tapi ingek juo urang tuo awak nan punyo jasa nan gadang untuak awak.


Namonyo Nani, anak paliang pandiam di organisasi kemahasiswaan. Sabano inyo indak suko masuak ka sabuah organisasi di kampus, tapi karano tuntutan jurusan harus wajib ikuik organisasi kelas tapaso inyo masuak devisi humas di angkatan inyo. Suko indak suko inyo harus malaluinyo untuak dapek babaur jo jurusannyo. Indak lamo dari situ, Nani dituntuik untuak dapek mangecek di muko angkatan karona acara yang diadokan untuak manyambuik mahasiswa baru di kampus. Kebetulan Nani manjadi tangguang jawab manjaleh an devisi nyo ka adiak-adiak baru masuk kuliah. Katiko di muko pangguang, Nani langsuang karingek dingin karano indak tabiaso mangecek di muko umum. Akibatnyo Nani manyampaikan penjelasan jo tagagok dan indak bisa tanang du pangguang.Kasudahannyo, inyo samo sakali indak muncul dimano pun karano maraso malu jo diri suruang.


Ko ndak pertamo kalinyo kejadian mode ko. Lah acok bana tajadi. Sarok lah batumpuak-tumpuak di dapua tapi ndak ado nan bainisiatif untuak mambuang. Padohal lah ditugaskan ka adiak ambo untuak mambuang sarok tapi icak-icak ndak takana taruih. Apolai adiak ambo ko lah disuruah barulang kali dek amak ambo untuak mambuang sarok ko ka tampek pambuangan sarok nan ndak talampau jauah dari rumah masih alun juo bagarik. Lah marabo-rabo amak ambo ndak juo mangarati. Bapakak-pakak an talingo tu. Kasudahannyo ambo juo nan mambuang soanyo ambo paliang jijok bana mancaliak sarok nan lah batumpuak-tumpuak tu. Kalau masih saketek ndak masalah bagi ambo do.


Ambo punyo kawan namonyo Wati. Ambo bakawan jo inyo dari SD. Kami emang acok bakirim pasan lewat hp sajak dulu. Suatu malam, ambo dikajuik an dengan berita lewat WA pribadi Wati basonyo si Wati ko maningga dek kecelakaan. Bagai raso tatembak patuih saat itu. Raso ndak pacayo manyalimuti diri. Aia mato langsuang mailia di pipi. Ambo ndak pacayo kalau kawan dakek ambo harus pai sacapek itu. Dengan tangan manggaretek ambo cubo untuak basiap-siap pai ka rumah Wati malam tu juo. Manggunokan pakaian hitam-hitam ambo langsuang tancap gas pai ka rumah si Wati. Pas sampai di sinan si Wati ruponyo nyo ndak ba a ba a alias sehat walafiat. Lah kanai prank lo dek si Wati.


Waktu ketek ambo punyo tubuah nan barisi. Anak-anak sausia ambo memang katiko itu badannyo kuruih-kuruih sahinggo ambo jadi pusat perhatian karano badan ambo nan labiah barisi dari nan lainnyo. Dulu ambo acok dibuli, dikecek an badan bantuak kabau, bantuak kingkong, dan lain-lain. Pengalaman tu manjadi salah satu pengalaman nan paliang manyadiahan dalam hiduik ambo. Sampai-sampai mental ambo agak terguncang sahinggo ndak nio pai sakolah dek malu basuo kawan-kawan. Untuangnyo ambo punyo urang tuo nan selalu maagiah dukungan dan selalu maluruihan pemikiran-pemikiran ambo nan salah. Kalau ndak pasti ambo bisa gilo. Dari pengalaman ambo ko bisa awak ambiak pelajaran sebagai sasamo manusia awak harus saliang maharagoi, jan pernah mambuli karano apo nan awak lakuan tu bisa bapangaruah ka kehidupan seseorang bahkan marusak mentalnyo.


Wakatu sholat maghrib ambo baranti dulu ka masajik tadakek. Sabalum ambiak wudhu, ambo nio ka toilet dulu. Kareno manuruik ambo labiah elok awak buang aia dulu, daripado beko taraso pas nio sholat supayo labiah khusyuk dan barasiah se. Iko tabukti banyak padusi yang raso nio buang aia kalau kanai aia atau pas nio sholat. Mangecek an hal tadi ambo juo dapek pangalaman hal nan mamalukan bana. Kareno pas itu ambo salah masuak toilet, jadi sabalum ambiak wudhu ambo ka toilet dulu tapi salah masuak kiro e. Ambo alah nio malatak an tas ko, tapi ado nan menegur ambo. Dari situ alah ndak lamak perasaan ambo kareno itu suaro laki-laki. Tanyato pas dicaliak yobana, ambo salah toilet.


Pulang dari sakolah tibo-tibo adiak ambo bacarito basonyo nyo siap di agiah malu dek kawan nan nyo suko. Nyo kecek an lah adiak ambo ko bantuak rancak tapi baun katiak padiah. Baun cuko di campua jo bawang. Manyagik. Malu bana nyo kini. Akhirnyo nyo pacayo dengan apo nan salamo ko ambo kecek an dan kini nyo minta di tunjuak an caro supayo mahilangan baun paik katiak nyo. Dengan sanang hati tantu ambo agiah tau baso caro untuak mahilangan baun katiak tu adolah nan pertamo selalu jago kebersiahan badan. Mandi 2 kali sahari. Abis tu hal nan paliang penting dan ndak buliah di lupoan siap salasai madi pakai deodoran. Terakhir, kalau nio hasil labiah maksimal agiah parfum stek. Pasti ndak ka baun bagai badan saharian lai tu do.


Heran ba a kok urang ko ndak peduli bana jo kebersihannyo. Ndak risih lah nyo kok ado bagian rumah nyo nan kumuah. Apolai kamar mandi. Tampek nan dikhusukan untuak mambarasiah an diri tapi itu lo nan kumuah. Ndak masuak se di aka ambo do. Padohal awak sabagai umat Islam kan lah tau basonyo kebersihan tu adolah sabagian dari iman tapi prilaku samo sakali ndak mancaminkan itu. Apo lai urang-urang nan kok pai kalua parlente bana gayanyo. Pas di caliak ka rumah nyo basilemak peak. Kamar mandi nyo apo lai. Babaun ariang, sarok sampo ntah dima-dima. Kok ado urang nan batamu manumpang pipis kan malu wak di bueknyo tu.


Kalau ka masuak kamar mandi umum tu jan tasasak-sasak rubu se. Caliak bana dulu nan ma kamar mandi untuak padusi dan nan ma untuak laki-laki. Jan sampai mode ambo nan lah ilang pangana se pas alah sak cirik sampai-sampai ndak fokus mamparatian lambang kamar mandi. Tapi nan ambo heran emang ntah manga manga lo lambang toilet ko gambar nan hampia samo jadi kadang urang harus bapikia lo dulu di bueknyo. Cubo kalau lambangnyo tu tulisan atau gambar urang pakai rok dan sarawa sarupo lambang nan biaso awak tamukan di wc umum di mall pasti ndak akan mode ko jadinyo do.


Pandemi virus corona alah mampangaruhi macam-macam aspek nan ado dalam kahiduik an awak. Terutamo dalam dunia karajo banyak na urang nan kanai Pemutusan Hubungan karajo secaro sapihak. Manuruik ambo saorang yang dimanahan bantuak HRD kantua harus bisa sacaro bijak manangani fenomena iko. Awak lakukan evaluasi sebagai HRD dan agiah arahan kapado urang-urang nan masuak ka daftar PHK, dan agiah solusi. Seorang HRD dan Manager haruslah basikap manusiawi dan maagiah upah jo pesangon sasuai jo yang ado dan berikan intonasi yang bisa mananangkan bukan kareh. Kanai Pemutusan Hubungan Karajo sacaro tiba-tiba tu memang indak lamak dan mambuek sadiah awalnyo apolai kalau alah nyaman di perusahaan tu.


Farah kalau alah nampak urang nan inyo suko memang gagal fokus. Sagalo hal manjadi buram, nan urang inyo suko manjadi pusek perhatian inyo. Baa ka indak ado kejadi nan mamalukan bana dek farah. Hal Itu tajadi dek kareno farah gilo dek mamarhatikan urang nan inyo suko se. Jadinyo inyo malu kareno manabrak tiang dek fokus bana mancaliak urang nan di suko tu. Farah bapikia iko indak buliah taulang lai, kalau indak inyo akan selalu indak fokus katiko mancaliak urang nan inyo suko. Jadi farah maambiak langkah iko supayo biaso se, patamo jadilah diri surang, kaduo bausaho tampil rapi dan ancak, katigo anggap urang tu sebagai kawan pado umumnyo, siap tu jan bapikia bakalabiahan bana.


Ambo main kalua alah sore, pas pulo hujan wakatu itu. Mandi hujan ko ambo sanang bana dari dulu. Cuman yang jadi masalahnyo adolah apak ambo alah maingek an jan sampai pulang maghrib dan baju jan sampai kumuah. Kecek apak ambo main-main se jan sampai baju kumuah. Takuik lah ambo pulang beko kanai berang dek apak ambo. Soalnyo apak ambo kalau berang, ngeri bana. Takuik ambo dek nyo, alah tu marepet-repet se bantuak amak-amak. Memang kalau dirumah yang paliang acok berang tu apak ambo daripado amak. Soalnyo apak tu urangnyo disipilin bana, sagalo hal harus tajadwal dan ado wakatunyo kalau nio manga se.


Siang hari jam 2 adolah waktu nan paliang lamak untuak lalok. Apolai sasudah sholatt dzuhur mambuek suasana manjadi labiah lamak. Hari itu indak baraja karano guru indak masuak kelas. Mamanfaatkan jam kosong untuak lalok sabanta didalam kelas. Tapi indak disangko alah cukuik lamo Andi lalok. Katiko inyo lalok, Andi marasoan indak ado suara alias hening. Karano hal itu, Andi langsuang jago dari laloknyo dan indak manamukan ciek pun urang didalam kelas. Andi nan kabingungan itupun langsuang mangecek jam dinding. Mancaliak jam pulang alum tibo dan tas siswa lain masih ado didalam kelas mambuek Andi langsung pai kalua. Namun masih indak manamukan ciek urangpun. Satalah mancaliak ka lapangan dan nihil Andi mamutuihan untuak baliak ka kelasnyo. Tapi indak disangko sado siswa nan hilang tadi alah duduak ditampeknyo masing-masing. Tarnyato Andi sadang diprank kawan sakelasnyo. Mandanga itu Andi takajuik bagaimano kawannyo bisa mamprank inyo. Kawan-kawannyo pun mancaritoan kalau inyo sado basambunyi dilantai duo.


Firda alah sajak lamo sabananyo mancurigai pacar inyo. Soalnyo pacar nyo ko baa yo bisa tacaliak bantuak urang nan harus awak curigai tu apolai pasangan awak. Pacar ambo ko suko mailang sacaro tibo-tibo, inyo manjadi cuek, satiok batamu salalu bacakak dek hal sapele, siap tu kebiasaan inyo alah barubah dan mood-mood an. Wakatu ciri-ciri tu alah ado di diri pacar ambo, ambo diam-diam maikuik an inyo. Tanyato sabana inyo alah salingkuh dan katiko itu juo ambo langsuang berang dan mahantam urang tu. Padohal kami bapacaran alah lamo, tega bana nyo mandutoi ambo salamo ko. Kok indak suko lai saharusnyo jan mode tu.


Ambo takantuak bana siap dari sholat magharib jadinyo ambo talalok. Kareno dek malam hari mungkin pas ambo talalok tu alun sholat isya lai. Jago dari lalok tibonyo alah subuah se hari. Takuik bana ambo kareno alah maliwaik an sholat isya. Langsua se pas tajago tu ambo ambiak wudhu dan sholat subuah kareno alah azan subuah. Badoa bana ambo minta ampunan kapado Allah kareno indak sangajo maliwaik an sholat isya dek gara-gara talalok. Biasonyo ambo lalok jam 8, intinyo alah salasai dulu sholat isya. Mungkin dek wakatu itu ambo panek bana jadi ndak bisa manahan kantuak. Indak ado lo urang yang mambangunan jadi taliwaik se dek ambo azan isya.


Kalian panjajok indak kalau ado baun nan amis didakek kalian. Iko carito Maya yang jajok bana mancium baun-baun yang amis. Jadi inyo mancium baun dagiang jawi, inyo jajok bana mancium baun dagiang sapi tu. Dagiang jawi tu dari idul adha tapi masiah elok kecek amak maya. Maya mancari di internet baa caro mambedaan dagiang nan elok jo indak. Patamo awak cium baunnyo, kaduo caliak warnonyo apokah barubah bana warnonyo, katigo rasoan tektstur kalau alah berlendir itu indak elok lai, ingek bara lamo panyimpanannyo. Jan sampai awak mamakan dagiang nan alah indak lamak baunnyo dan indak elok juo bagi kasihaik an awak.


Raso takuik satiok urang ko babeda-beda pamicunyo. Tagantuang kondisi emosi masiang-masiang urang. Ado urang nan takuik jo binatang, ado nan takuik jo katinggian, tapi ado pul nan maraso binatang jo katinggian ko hal nan biaso. Katiko raso takuik timbua biasonyo akan diiringi jo garakan reflex. Missal katiko awak takuik akan hantu, katiko awak Nampak hantu awak reflek mamakiak. Hal iko adolah hal nan biaso tajadi sabagai manusia nan mampunyoi emosi. Tapi ado puloraso takuik nan balabiahan. Hal iko baru indak wajar. Raso takuik nan balabiahan sahinggo mambuek trauma bisa di sabuik phobia. Atau raso takuik nan mambuek cameh balabiah bisa pulo di sabuik anxiety. Raso takuik normal ko sabananya bisa awak atasi jo bausaho manghadapi raso takuik, mananangan diri, mangenali hal nan awak takuikan, bapikia positif dan manarimo kanyataan. Hal iko bisa di hadapi kalau awak punyo niek untuak malawan raso takuik. Karano itu mari badamai dan takhlukan raso takuik.


Budaya Korea nan kini alah marambat ka pasa hiburan Indonesia mamiliki pangaruh nan kuek dalam babagai aspek takah selera musik, fashion, makanan dan lainnyo. Babarapo idol korea nan banyak disukoi oleh masyarakat Indonesia yaitu BTS, BLACKPINK, NCT, EXO dan lain sabagainyo. Kepopuleran idol korea di Indonesia indak dapek ditolak lagi karano manuruik data pengikut akun sosial media idol korea, Indonesia manjadi negara nan paliang banyak mamfollow artis korea. Kesenangan sasaurang tehadok idol pastilah didasari samo babarapo alasan. Salah satu alasan banyaknyo urang manyukoi idol korea yaitu mancaliak perjuangan katiko latihan nan kareh sahinggo inyo bisa manjadi panyanyi nan mampunyoi banyak karya nan alah taakui didunia. Kepribadian nan ditunjuakkan ka publik mambuek banyak urang menghormati idol korea nan terkenal karano usaho nan kareh dan bakat nan mamumpuni.


Malanjuik an ka carito urang bantuak ambo nan dikecek an punyo phobia mancaliak lingkungan nan kumuah. Alias kanai mysophobia, kalau manuruik ambo sadoalah urang nan mancaliak hal nan kumuah apolai tampek nan lato pasti jajok juo. Jadi ambo raso indak ambo se nan mode tu. Misal ambo, kalau ambo ko kan ka toilet harus barasiah toiletnyo. Jadi kalau ambo tasasak nio ka jamban katiko di tampek makan atau tampek umum lainnyo yang dima toiletnyo lato. Ambo indak nio walaupun tasasak bana, kareno alah jajok duluan mancaliak tampek lingkungan nan mode tu. Walaupun pandapek ambo ko ado uran nan indak satuju, kareno keceknyo namonyo tasasak yo dipaksoan se lah.


Ada barbagai bantuak kemarahan nan bisa dilakukan sasaurang katiko melihat ado perbuatan nan salah dan merugikan. Namun jangan sampai katiko sadang dilanda amarah nan mamuncak kito barbuat gegabah nan mana itu dapek manjadi suatu penyesalan.  bantuak berang dan melampiaskan emosi bisa dilakukan jo manghindari permasalahan tasabuik atau mancari hal nan dapek manyenangkan dan manghibur diri sahinggo raso berang nan alah mamuncak tadi manjadi labiah tenang.biasonyo sasaurang akan manyesal tahadok tindakannyo nan inyo lakukan katiko marah.  mako dari itu penting bana mangendalikan emosi di dalam diri sahinggo penyesalan itu indak akan tajadi.  manjago kata-kata sarato perbuatan katiko sadang marah.  sabaiknyo meredakan emosi jo  manjauah samentara dari sumber permasalahan tasabuik marupokan salah satu tindakan nan dapek dilakukan.


Hari ko adolah hari ulang tahun salah seorang kawan dakek kami nan banamo Risa. Rencananyo kami nio pai ka rumah Risa untuak marayokan hari ulang tahunnyo. Dari pengalaman-pengalaman ambo nan tadahulu ado beberapa hal nan paralu awak paratian katiko nio maagiah kejutan kapado kawan nan sadang ulang tahun. Pertamo, buek suasana dan situasi bantuak biaso. Jan ado nan berubah. Supayo nyo ndak curiga. Kaduo, buek grup baru khusus untuak diskusi ba a caro maagiah kejutan. Nan katigo dan yang paliang penting adolah karajo samo jo urang-urang tadakeknyo sahinggo awak bisa mangontrolnyo sacaro langsuang tanpa ketauan. Dengan mode tu rencana nan alah awak atur akan labiah mudah terlaksana.


Maliek kondisi nan dialami Haji, warga satampek sabananyo indak tingga diam. Mereka baulang kali marayu Amou Haji untuak nio mandi. Akan tatapi, inyo tetap sajo bagamiang. Warga lokal bahkan pernah mambawanyo ka batang aia paliang dakek untuak mamandikan Paman Haji. Akan tatapi, inyo justrukalua oto dan malarikan diri. Suatu katiko partahanan Amou Haji luntur juo. Ateh takanan dan dasakan para tatangga, Haji akhirnyo nio mandi untuak partamo kali jo ditolong dek warga. Di usia nan alah manginjak 94 tahun, Amou Haji akhirnyo maningga dunia, nana mano hanyo babarapo bulan satah inyo mandi. Sabagai urang nan pernah indak mandi salamo satangah abad atau sakitar 60 tahun, "gelar" jantan paliang kumuah di dunia pun dibarikan kapado Amou Haji.


Sadang diperjalanan manuju baliak karumah, Lisa nan saat itu sadang mambaok motor surang marasoan ado nan manyinggung pinggangnyo. Marasaon itu, Lisa mancaliak ka kaco spion. Alangkah takajuiknyo Lisa mancaliak ado sosok padusi barambuik panjang sadang manutuikan wajahnyo samo rambuik. Lisa mancaliak sosok tasabuik babaju putih panjang sampai manyantuah tanah. Baju nan dipakai sangek kumuah mambuek Lisa yakin kalau sosok nan inyo caliak adolah kuntilanak. Lisa nan sangek takajuik tasabuik langsuang gas kancang motornyo baharap sosok tasabuik indak ikuik. Sosok nan mampunyoi suaro galak nan manakuikan itu pun baranti mangganggu Lisa. Satalah jo kecepatan nan kancang, Lisa sampai ka rumahnyo dan langsuang manguruang diri didalam salimuik.


Andi barjanji kapado kawan-kawannyo untuak barkumpul di salah ciek Cafe tampek mereka nongkrong. Namun Andi nan baru saja mambeli mobil baru itu jo sombong mamamerkannyo kapado kawan-kawannyo nan lain. Namun tibo-tibo saja ado seseurang nan manghampiri Andi  lalu mereka Langsung managih hutang nan alum Andi bayar selama 6 bulan iko. Tunggu akan hutang nan taus saja manumpuk mambuek mereka geram jo sikap Andi nan selalu saja manghindar. Kawan-kawannyo nan mandanga urang tasabuik maminta hutang kapado Andi mereka langsung  mananyakannyo. Andi nan mangetahui bahwa kawan-kawannyo kini  alah mangetahui pula tentang hutangnyo  sangek malu karano baru saja inyo mamamerkan mobil baru dan kini mobil tasabuik langsung taancam dibawa oleh kreditor tadi.


Ado hal unik nan dijadian hobi bagi sabagian urang,salah satunyo adolah mangoleksi suatu barang. Mangoleksi barang-barang nan manjadi kegemaran. ado raso sanang satalah manumpuan barang nan alah dicari. Contohnyo mangoleksi prangko surek dari babagai negara. Jam kini nan jarang urang untuak surek manyurek, tantunyo sulik pulo mandapek an prangko yang ado kini. Prangko nan lamo manjadi incaran para pangumpua prangko. Prangko-prangkonyo bisa dari tahun 80-an sampai 2000-an. Mangoleksi nyo pun butuah usaho jo takun mancari informasi. Apolagi kalau ado nan mandapek an prangko langka, bantuak prangko edisi tatantu. Saliang maagiah informasi di sabuah komintas pamburu prangko. Kagiatan mode ko sungguah jarang ado, tapi masih ado batahan sampai kini.


Babicaro di muko umum memang cukup payah dilakuan. Namun ado kalanyo kito diharuskan untuak babicaro di muko umum contohnyo katiko malakukan presentasi di sekolah, mangikuti lomba debat atau samacamnya. Di dalam psikologi ado kepribadian manusia nan cenderung fokus pado pikiran perasaan yang berasal dari diri surang. Kepribadian disabuik jo introvert. Sacaro lueh introvert dikenal sabagai urang nan nampak sanang manyendiri karano inyo sanang mandapekan energi katiko inyo surang dibandiang harus malakukan interaksi sosial. Namun banyak urang nan manganggap kalau introvert indak bisa berpublic speaking. Sabananyo anggapan tasabuik adolah salah karano banyak urang yang berkepribadian introvert tetapi mampunyoi public speaking nan rancak.


Dulu ambo pernah diancam dek senior di sakolah, kareno ambo indak nio manuruik an apo kato inyo. Alah bara kali inyo manyuruah ambo untuak hal-hal yang mangganggu ambo. Ambo ko indak pernah manarimo ataupun mangecek an manolak kareno ambo antok se indak nio baurusan jo senior ambo ko. Mungkin dek kesal inyo, katiko urang langang dan ambo bajalan nio ka toilet inyo tariak ambo dan disitulah inyo mangancam ambo. Disitu ambo maraso takuik apolai cuman surang se didalam toilet tu. Untuang se walaupun takuik, ambo pura-pura manarimo dan sampai rumah baru ambo laporkan kejadian itu ka pihak berwajib. Marilah awak basmi dan barani malawan parunduangan. Kareno urang yang mangancam awak bisa dipidana, mangko dari itu kumpuan bukti dan aduanlah.


Saat itu pelajaran IPS barlangsung dan gurunyo mamberikan pertanyaan langsung nan haruih langsung dijawab dek siswa. Andi saat itu sadang tertidur inyo indak begitu manyimak materi nan  diterangkan dek gurunyo. Andi nan masih mode mangantuk itu dikejutkan karano namonyo nan tibo-tibo dipanggia dan diagiah pertanyaan sulik. Guru tasabuik mamberikan pertanyaan dima jawabannyo haruih diterangkan sacaro panjang. Namun Andi manjawab pertanyaan itu takah pilihan ganda. Mandanga jawaban Andi semua murid nan ado langsung galak karano jawabannyo nan indak nyambung jo pertanyaan. Mancaliak ado nan salah jo jawabannyo Andi langsung  manyembunyikan wajahnyo jo buku lalu maminta guru tasabuik mangulangi pertanyaan. Dan walaupun satalah diulangi pertanyaannyo, Andi masih indak bisa maagiahan jawaban nan masuk aka jo pertanyaan tasabuik.


Pasti basuo jo urang nan mamakai baju sarupo jo kalian tu adolah hal nan mamalukan bagi sabagian urang. Ambo pun mode tu. Tapi supayo kalian ndak maraso malu bana katiko bsuo jo urang dengan baju sarupo jo kalian adolah nan pertamo, jan dakek-dakek jo urag tu sahinggo ndak nampak bana kalau baju kalian sarupo. Nan kaduo, kalau kalian ndak bisa manjauah dari urang tu, misalkan posisi kalian sadang makan dan ndak mungkin bagi kalian untuak maninggakan meja makan kalian mako lempa an se senyum manis ka urang tu. Dengan caro ko sabananyo nan paliang mangkuah untuak mahindari raso malu dan cangguang terhadap urang tu.


Jam 10 malam, Sindi nan asik mamasak untuak marayoan ulang tahun pernikahannyo itu indak curigo saketek pun alasan sampai jam sagiko suaminyo alum baliak ka rumah. Hal iko dikaranokan kadang Erwin maagiah tau inyo acok lembur di kantua sahinggo baliak kadang agak lambek. Namun, alah 2 jam balalu Sindi indak juo nampak tando-tando suami baliak. Akhianyo inyo mamutuihan untuak manelponnyo dan tarnyato nan maangkeknyo adolah padusi. Sindi mangiro itu adolah rekan karajo Erwin dikantua nan sadang lembur pulo. Sindi mananyoan posisi Erwin kini dan bukannyo indak diagiah tau samo padusi tu tapi inyo malah berang-berang. Padusi tu malah berang karano Sindi manelpon suami urang di tangah malam. Mandanga itu Sindi langsuang bingung kenapo urang tadi manyabuikan kalau Erwin adolah suaminyo. Bisuaknyo katiko Erwin baliak ka rumah, Sindi langsuang mananyoan siapo padusi patang. Reaksi balabihan Erwin pun alah cukuik manjawek kalau kecek urang patang adolah bana. Dan Erwin pun maagiahan kebenarannyo kapado Sindi. Indak manyangko samo perbuatan suaminyo Sindi langsuang manampa kareh ka pipi Erwin nan mulai manangih tasadu-sadu.


Padiah memang alah ditingga pai jo urang nan awak sayang, tapi bukan indak mungkin awak bisa malupoan kesedihan itu. Kini ambo pun masih barusaho untuak indak terlalu meratapi dan maikhlaskan ke pai an urang nan awak sayang untuak salamo-lamonyo. Ani barusaho jo caro nan patamo mamberi waktu untuak inyo bisa manarimo kenyataan, kaduo mamparbanyak badoa supayo awak labiah tenang, katigo mamafkan diri untuak sadoalah nan alun tamaafkan, tarakhir maingek kenangan manih basamo urang tasayang dan mandoa an mereka. Ani maraso labiah tenang katiko bisa menerima kenyataan dan manjalani hiduik sebagaimana biaso nan inyo lakukan sahari-hari. Urang nan ani sayang cukuik inyo doa an supayo ditarimo disisi nan maha kuaso.


Akhirnyo nan diinginkan Syifa berhasil inyo dapek an jo piti nyo surang. Alah lamo bana syifa ko nio mambali Laptop untuak bisa dengan mudah manyalasaikan tugas-tugas sakolah. Syifa sanang bisa mambali laptop nan inyo pakai manggunoan tabungannyo surang. Taraso bana dek syifa baa awak harus rajin manabung untuak bisa mambali nan awak inginkan. Sabananyo amak syifa bisa langsuang mambalian tapi inyo bertekad untuak mananbung dan baraja apo arti sabar dan barusaho. Waktu hari kamis syifa mambali laptop tu amak nyo sanang karena syifa bisa mambuktia tekad nan inyo punyo salamo ko. Syifa memang urang nan mandiri dan suko manabung untuak mambali nan inyo inginkan.


Katiko trauma manghampiri psikis anak-anak mako biasonyo ado gejala-gejala nan biaso ditimbulkan dimulai dari gejala fisik yaitu suhu badan nan indak normal, tenggorokan kariang, mual, panek, datal jatuang labiah capek. Sadangkan untuak gejala kognitifnyo yaitu ado keliru, mimpi buruak, acok curiga, suko manyalahan urang lain dan sabagainyo. Sadangkan untuak gejala afektif atau emosi adolah acoknyo anak mangalami takuik samo lingkungan sekitarnyo, dan dapek diperparah dengan lingkungan nan baru. Acok manunjuakkan raso basalah sampai manangih tanpa sebab, suko panik balabihan, dan manjadi pamberang nan indak bisa mangontrol emosinyo. Gejala lain yaitu pado prilaku, dicaliak dari urang nan suko manolak, antisosial atau indak nio berinteraksi jo urang lain, manjadi pandiam dan pola prilaku nan barubah dari kebiasaan sampai respon tahadok sesuatu.


Lah ambo kecek an ambo ndak bisa manyanyi di muko umum tapi nan kawan ko manyuruah juo manyanyi ka ateh pentas. Memang ambo suko manyanyi tapi hanyo untuak diri ambo surang dan untuak urang-urang sekitar ambo se nyo. Kalau banyanyi di muko umum tu samo sakali alun pernah ambo lai. Tapi ba alah, pas acara pentas seni tu ambo pasoan se banyanyi ka ateh pentas lai. Ruponyo dek sangkiang grogi nyo sampai lupo lirik lagu ko. Manggaretek bana. Manggigia bibia ko dek manahan malu. Pas lah salasai walaupun kanai galak an dek kawan-kawan nan manyuruah tadi tapi taraso lega bana perasaan ko.


Sabuah truk dengan nomor polisi DK 8153 SA pa angkuik semen mangalami kecelakaan di Jalan Raya Lumajang, Desa Malasan, Kecamatan Leces, Kabupaten Probolinggo, Jawa timur. Truk tu diduga ma alami rem blong sahinggo ma antak kendaraan nan ado di mukonyo. Dari kejadian ko ma akibaik an surang urang maningga, 4 urang luko barek, dan beberapo lainnyo mangalami luko ringan. Badasarkan keterangan kenek supir, nyo lah ma agiah tando ka pangguna jalan dengan mangibar-ngibaran kaos kuniangnyo sabagai tando bahayo karano nyo lah tau sajak dari Ranuyoso rem truk ko lah blong. Tapi sekitar 100 meter dari TKP dari arah SMA N 1 Leces tibo-tibo ado sabuah oto pick up dengan nomor polisi N 9652 YG nan mamancuang, sahinggo sopir truk takajuik dan mahampehan truk nyo ka kanan sahinggo manyenggol bagian balakang oto pick up tu. Dari sinan lah akhirnyo truk ko lapeh kendali dan ma antak pengendara lain dari arah balawanan.


Erwin nan marupokan siswa kelas 2 SMP kini maraso indak suko samo fisiknyo nan dapek dikatoan labiah pendek dari kawan-kawannyo nan lain.  Kadang Erwin dikelas dikatoan pendek samo kawan sakelasnyo. Hal iko mambuek Erwin berang karano kawan sakelasnyo salalu mangatainyo. Erwin maninju salah satu kawan sekelasnyo nan paliang sumangek untuak manghino Erwin tu. Satalah maninju sakali, laki-laki nan kanai tinju itupun langsuang mambalehnyo. Disaat itulah, suasana kelas manjadi indak kondusif dan heboh. Guru nan mandanga ado keributan itupun langsuang mamisahan inyo baduo dan manyuruahnyo untuak ka ruangan BK untuak di introgasi. Inyo baduo manuruik dan akhianyo samo-samo mandapekan hukuman dari guru.


Tahun lalu Niko nan ndak lulus SBMPTN, kini mancubo paruntuangannyo tahun ko. Tahun ko Niko labiah mantap persiapannyo, dari ikuik les persiapan tes SBMPTN sampai ikuik try out SBMPTN untuak mancaliak sampai ma kamampuannyo. Inyo pun alah batanyo-tanyo ka kawan-kawan nyo nan alah lulus SBMPT tahun patang. Sampai di hari ujian SBMPTN, Niko mandapek musibah. Inyo sakik dek terlalu latiah baraja. Wakatu mangarajoan ujian Niko maraso ndak maksimal manjawek soalnyo. Dan kironyo batua firasat Niko, inyo ndak lulus SBMPTN lai. Raso sadiah Niko kini balipek-lipek rasonyo. Alah ilang samangaik Niko untuak bisa masuak universitas negeri. Padohal inyo alah maraso mantap jo persiapannyo.


Satalah mangecewakan urang nan wak cintai, pasti wak maraso basalah dan nio mamintak maaf sacapeknyo. Tapi minta maaf ndak bisa sumbarang se, maminta maaf tu harus mayakinkan kalau wak tulus. Caro mintak maaf bisa manunjuakan bara tulus nyo permintaan maaf wak. Ado tigo pernyataan dasar dalam permintaan maaf, patamo manyatoan penyesalan atas apo nan tajadi, nan kaduo manyatoan “ambo minta maaf” dengan jaleh, dan permohonan maaf nan disampaikan dengan tulus. Ado tigo unsur tambahan untuak maminta maaf nan ampuh. Tigo unsur itu nan patamo mambenarkan parasaan urang nan tasakiti, manawarkan diri untuak manabuih kasalahan, dan mangakui alah manyalahi harapan urang lain.


Cubo bongka-bongka tampek penyimpanan-penyimpanan barang di rumah kalian siapa tau ado harto karun tasembunyi. Apolai bagi kalian nan masih tingga di rumah tuo atau rumah kakek/nenek kalian. Pasti ado-ado se nan basuo beko. Antah itu permainan-permainan mama dan papa waktu dulu, aksesoris-aksesoris nenek kalian jaman mudo, atau sesuatu nan unik lainnyo. Sarupo pengalaman ambo nan manamuan kartu-kartu remi nan ternyato punyo om ambo wakatu dulu. Ambo jo saudara-saudara ambo suko bana bamain mancari harato karun ko karano film nan kami tonton dari ketek pun banyak tentang perjalanan mancari harato karun. Cubo lah buek lo permainan baburu harato karun jo adiak atau kakak kalian. Dijamin sero. Apolai kalau mandapek pasti akan managiah.


Ado pengalaman nan ndak pernah talupoan pas ambo ikuik casting. Ambo kanai buli habis-habisan dek peserta casting nan memang punyo bantuak muko blasteran. Baru se ambo maambiak nomor uruik, urang nan ambo kecek an mambuli ambo tu mancaliak ambo dari ateh sampai ka bawah baulang-ulang kali sambia babisiak jo kawan sabalahnyo. Awalnyo ambo suudzon se. Ambo anggap urang tu kagum jo gaya ambo nan ambo raso sangaik modis saat itu. Tapi ternyato tibo-tibo urang baduo tu mandakek ka ambo dan manyampaian basonyo ambo ndak pantas ikuik casting ko karano ambo punyo gaya udiak dan bantuak nan samo sakali ndak mandukuang. Semenjak saat itu, ambo takuik untuak ikuik acara-acara sejenis itu karano takuik kanai buli.


Ndak abih pikia ambo jo urang nan malu katiko basuo jo urang nan sadang mamakai baju sarupo jo nan sadang nyo pakai. Sadangkan selebriti se banyak juo kadang nan sarupo baju nyo jo baju kawan nyo nan lain. Jan hiduik tu dipasulik. Kok banyak nan mamakai baju sarupo jo baju nan awak pakai berarti salero wak tu lai ndak kantau do. Apo lai urang nan mamakai baju tu urang rancak lo, tingga di kota, dan kok di caliak dari penampilan nyo bantuak urang bapitih. Ndak paralu na dipikian tu do. Baranti lah malabiah-labiahan sesuatu tu. Biaso se tu nyo. Kok sagalo ka dipasulik awak surang nan ka litak.


Diusianyo nan baru barusia 19 tahun, Anna harus manarimo permintaan urang gaeknyo untuak manikah samo anak dari salah satu sahabatnyo yaitu Wandi. Padusi nan baru luluih sekolah menengah atas (SMA) iko dipaso untuak manikahi pria nan barusia 25 tahun itu. Anna nan alah leno untuak hiduik surang itupun manyetujui perjodohan nan urang gaeknyo lakukan. Sampailah hari dima pernikahan akan tajadi. Anna nan babaluik samo gaun putiah rancak diiringi jo calon suaminyo nan mamakai jas putiah itupun mulai ijab kabul. Katiko alah dinyatakan sah dek para saksi, Anna nan baru sajo sah manjadi istripun manampilkan senyum indahnyo sambil mancium tangan wandi nan alah sah manjadi suaminyo. Satalah malakukan ijab kabul, prosesi dokumentasi dan foto bersama pun balanjuik. Anna nan sanang samo pilihan urang gaeknyo ikopun baharok kebahagiaan salalu manyertai perjalanan kehidupan pernikahannyo.


Satiok urang pasti pernah mngecewakan urang, tapi paralu diparatian kalau kekecewaan nan wak agiah ka urang lain itu ndak sampai manyakiti hati nyo. Di dalam Islam, manyaliti hati sasmo saudara muslim adolah pabuatan dosa. “Dan urang-urang nan mnyakiti urang-urang mukmin laki-laki dan padusi tanpa kasalahan nan mereka pabuek, mako sasungguahnyo merek lah mamikua kabohongandan dosa nan nyato” (QS Al Ahzab : 58). Dari ayaik Al Quran tasabuik wak harusnyo jadi labiah hati-hti untuak malakuan kasalahan ka urang lain. Pelah hindari manyakiti hati urang lain agar ndk samakin banyak dosa wak sampai jadi dosa gadang pulo apolai ka sasamo muslim, karno mambanci urang nan acok mnyakiti hati urang lain.


Satiok urang nan kanai PHK pasti maraso sangat sadiah apolai kalau di PHK di saat alah bakaluarga. Ado anak bini nan jadi tangguang jawab awak untuak manafkahinyo. Mako dari itu, jan balaruik-laruik dengan kesedihan. Awak harus bangkik. Langkah awal nan harus awak lakukan adolah mulai mancari-cari pekerjaan baru. Samakin lamo kalian mamulai mako samakin banyak waktu kalian nan tabuang. Sambia manunggu panggilan karajo mungkin kalian bisa buka usaho kecil-kecilan supayo tetap ado pemasukan untuak mamanuhi kebutuhan kalian sahari-hari. Intinyo jan pernah menyerah dan bapangku tangan terhadap keadaan. Razaki alah ado nan maatur, tugas awak hanyo bausaho dan menjalankan takdir dari nan maha kuaso.


Emosi memang marupokan perasaan yang kuaik dan umum dirasoan sadoalah urang sahinggo manimbulkan berbagai perilaku. Bantuak ambo kini emosi dan ambo berang langsuang ka sumber yang mambuek ambo emosi. Sadang caritonyo kini ambo yang berang malah diberangan baliak jo petugas kebersihan yang ado disiko. Caritonyo ambo berang karena alun salasai makan lai, malah diambiak se piriang jo galeh di meja ambo. Tantulah ambo berang urang yang mancaliak langsuang pun mandukung ambo karena bukannyo maminta maaf malah urang tu mamberangan baliak ambo. Untuak patugas kebersihan atau lainnyo, marilah awak nio mandanga an dulu keluh kesah yang dilapehan dek konsumen awak karena sebagai karyawan awak paralu jo manjago image dari perusaahan awak.


Pengalaman katiko Eni manjadi relawan di nan diadoan dek salah satu organisasi. Kegiatan iko malakukan aktivitas ka daerah-daerah terpencil Indonesia. Kegiatan nan dipanuhi samo kenangan yang indak bisa dilupoan saumua hiduik. Maagiah pembelajaran takait mambaco, manghitung kapado anak-anak ketek atau anak TK. Disiko, Eni sangek marasoan payahnyo manjadi guru, karano susahnyo mandidik anak dan maaturnyo. Tapi sairiang jo waktu Eni enjoy jo kegiatannyo. Patamo kali tampek mangajar adolah di musholla sakitar 10 anak nan hadir. Sabulan manjadi relawan disiko, banyak anak-anak nan manyambuik katiko Eni tibo katampek baraja walaupun sakedar manyapo jo bagarah. Satalah duo bulan, kondisi samakin elok yakni anak-anak samakin barani untuak batanyo dan menanggapi sahinggo proses pembelajaran samakin lancar. Sampailah dibulan katigo, Eni nan alah sayang ka anak-anak disiko haruih basadiah karano waktu untuak manjadi relawan alah habis dan maharuihan inyo baliak ka asalnyo.


Salain Lucinta Luna, artis lain nan pernah malakukan operasi adolah Dinda Hauw. Namun, operasi nan dilakukan dek bini dari Rey Mbayang ko bukanlah operasi untuak kacantikan, tapi operasi lasik. Sabalun malakukan operasi lasik, Dinda mangaku cukuik takuik. Katakutan bini Rey Mbayang itu karano inyo kurang yakin kalau operasi itu akan bajalan lancar. Bahkan saat baru salasai operasi, Dinda mangaku indak ado nan barubah dari panglihatannyo. Manuruiknyo, panglihatannyo samo-samo jaleh baiak sabalun operasi ataupun sasudah operasi. Namun, Dinda baru manyadari parbedaan nan inyo rasokan katiko suaminyo mambari tahu kalau inyo lah indak mamakai kacomato. Dampak nyatonyo dirasokan dek Dinda katiko manonton film nan basubtitle. Biasonyo Dinda mamakai kacomato untuak manonton, tapi sajak salasai operasi, artis cantik itu lah indak mamarlukan kacomato lai.


Ndak sangajo menemukan harta karun katiko hendak menggali pondasi rumah, berhasil mambuek keboh warga sekitar. Salah surang wakga desa Betek di Jombang, Jawa Timur ndak sangajo menemukan kepingan pitih logam dan keris katiko tangah manggali pondasi rumah. Benda tasabuik inyo temukan di dalam sabuah guci tembikar yang kondisinyo alah pacah baserak. Penemuan harta karun ko diperkirakan adolah peninggalan kerajaan Majapahit di maso lalu. Jumlah penemuan harta itu diperkirakan mancapai satangah karuang atau sekitar 25 kg. Karena penemuan ko, warga yang menemukan akhirnyo malapor ka pihak terkait guno untuak ditelusuri lebih jauah. Ahmad Wildani, yang menemukan harta karun tasabuik mengungkapkan akan menyerahkan sapanuahnyo kapado pemerintah supayo dapek dirawat dan ditindaklanjuti.


Dalam lahiran normal ado gejala-gejalan nan dirasoan ibu katiko itu. Persalinan spontan adolah proses malahian malalui vagina tanpa manggunoan alat baik itu induksi, vakum atau metode lainnyo. Dalam malahian normal, betul-betul mangandalkan kekuatan ibu untuak mangaluaan bayi tanpa diagiah ubek, Katiko ka malahian normal otot-otot disakitar jalan kaluanyo bayi biasonyo bakal marenggang dan maleba sahinggo proses pangaluan bayi dapek dilakuan dengan lancar. Munculnyo kontraksi akan mamicu penipisan dan pelebaran leher rahim sampai 4 cm. Kondisi iiko bisa dimulai dari babarapo hari atau jam sabalum malahiaan. Lamo waktu iko balangsuang indak dapek diprediksi tapi umunyo yaitu 8 sampai 12 jam lamonyo.


Dek karano ndak mancaliak-caliak pas balari manuruik kawan lah tatungkuik ambo di tangah lapang tu dek tasanduang batu ketek. Malu bana ambo dek nyo. Pas lo tajatuah di saat urang rami sadang baolahraga. Lah di galak-galak an dek urang. Lah ndak tau lo kama ka dilatak an muko ko pas waktu itu. Makonyo kalian kok bajalan tu elok-elok. Jan tagageh ndak jaleh se. Ntah apo nan ka dikaja. Kok sempat tajatuah memang sakik, tapi sakik nyo tu ndak sabara, malu nyo ko nan ndak tatahankan dan payah di lupoan dek urang nan manyaksikan. Sapanjang hari tu lah kanai galak an se wak dek urang tu mah.


Rani nan manjadi juara olimpiade matematika kini sadang mamacik penghargaan nan barupo sertifikat nan tacantum pernyataan Juara Olimpiade Matematika se-Sumatera. Salain itu, Rani manarimo penghargaan piala tagadang nan pernah inyo punyo. Piala nan inyo dapekan iko mampunyoi tinggi sakitar 90 centimeter. Piala babantuak unik dengan dihiasi desain buku dipuncaknyo iko manambah keindahan dari piala. Desain piala nan bawarna ameh iko manambah kesan mewah dari piala. Disampiang piala nan untuak palatak tangan katiko mangganggam tadapek pita nan bawarna merah putiah iko manambah kesan bahagia. Dibagian bawah dari piala ado kedudukan nan bawarna hitam untuak manjalehan sumber perolehan piala. Piala nan mampunyoi barek sakitar 1,2 kg iko kini alah dimilki dan dibaok ka rumah Rani.


Ambo wakatu jalan-jalan sore jo adiak ambo, indak sangajo mancalaik pacar ambo di tampek yang kami lewati. Pacar ambo ko tacigok nyo baduo an jo urang lain, padohal ambo pacar inyo. Refleks se ambo langsuang manggeprak meja nan inyo duduak disitu. Takajuik lah pacar ambo ko jo selingkuhan inyo. Sabana berang ambo disitu, langsuang se minuman tu ambo siram ka muko laki-laki nan jadi pacar ambo. Langsuang se ambo maajak putuih saaik itu juo, laki-laki tu mangaja ambo tapi ambo indak nio lai inyo alah mandutoi ambo. Laki-laki nan mode tu payah barubahnyo, bantuak nyo se nyo sayang bana ka ambo jo keluarga ambo alah dakek tapi masiah kurang se bagi inyo sampai mancari selingkuhan.


Awak indak pernah tau takaran takuik sasaurang sabalum awak mangenl bana urang tu. Ado banyak janih katakuikan nan bisa di alami urang. Bahkan mungkin manuruik awak biaso sajo tapi manuruik pandarito atau nan takuik itu bukan hal nan biaso. Takah ado urang nan takuik mancaliak sanjato tajam. Padahal indak ado nan di lakuan jo sanjato tu, tapi tatap maraso takuik. Makonyo katiko tangan awak sadang mamacik sanjato antah itu tajam atau indak bahkan guntiang sakalipun, usahoan awak indak mangecek samo urang. Apo lai sambia manggoyang-goyangan tangan nan mambuek sanjato tadi bagoyang pulo. Mungkin sajo awak sadang mangecek jo urang nan takuik jo sanjato. Akhianyo sacaro indak sangajo awak lah mambangkikan raso takuik sasaurang.


Takuik karano damam pangguang adolah suatu hal nan biaso dialami dek seseorang. Parasaan takuik karano damam pangguang iko biasonyo dirasokan katiko seseorang akan malakukan sasuatu contohnyo tampil di pangguang. Damam pangguang punyo pengertian barupo kekhawatiran, raso cameh, takuik, atau pobia nan bahubuangan dengan panampilan di depan panonton atau kamera. Biasonyo parasaan damam pangguang ko dapek kito rasokan sabalum kito tampil. Namun, kadang damam pangguang dapek pulo kito rasokan katiko kito sadang tampil. Damam pangguang biasonyo dialami dek para panampil di muko kamera seperti pambawo acara, panyanyi, atau palawak. Damam pangguang bukan hanyo dialami dek urang nan bergerak di industri hiburan sajo, tapi dialami juo dek para olahragawan.


Saat Lisa sadang asyik mangobrol jo kawan-kawannyo di taman sekolah biar kejutkan jo sesuatu nan basah mangenai kepalanyo. Saat itu inyo maraso ado sesuatu nan jatuh ka kepalanyo dan inyo mameriksanyo jo tangan. Katiko inyo mangoleskan apa nan tajadi di kepalanyo itu inyo mancaliak ado sesuatu nan kental serta mampunyoi baun nan manyangek. Saat itu  Lisa mangetahui bahwa kepalanyo alah terkena kotoran burung sahinggo rambutnyo kini terasa lengket dan baun. Mancaliak itu Lisa sangek jijik untuak manyentuh rambutnyo kambali sahinggo inyo mamutuskan untuak segera pai ka toilet  agar dapek mambersihkan kambali rambutnyo. Inyo mambali shampo agar baun dari kotoran burung itu indak bartahan lama di rambutnyo udah digantikan jo wangi harum. Namun katiko inyo mambersihkan kepalanyo inyo maraso sangek jijik sahinggo inyo acok sakali mual. Katiko mambersihkannyo  bisa manggunakan banyak aia agar baun dari kotoran itu capek hilang.


Kori inyo ko saorang guru sakolah dasar dakek rumah inyo. Kori adolah urang nan barasiah dan manyukoi kebarasiahan. Kareno itu mancaliak hal nan kumuah, kori indak suko. Bantuak hari ko inyo mancaliak ado tumpuak an sampah dakek tanaman muko lokal inyo. Mancaliak itu sabananyo kori jajok bana, kareno indak barasiah. Walaupun mode tu inyo mangecek elok-elok ka murik nyo dan malakuan langkah sabagai barikuik. Patamo maingek an siswa untuak mambuang sampah pado tampeknyo, kaduo mambuek jadwal piket, katigo mancontohkan kapado murid. Kiro-kiro mode tulah caro awak untuak maingek an murid awak. Indak dengan mambuek paraturan se tapi harus juo mancontohkan.


Di malam hari tibo-tibo ado chat masuk kapado Lisa di mano inyo ditunjukkan bahwa urang tasabuik mampunyoi foto-foto pribadi Lisa. Saat itu, Lisa manjadi sangek ketakutan karano inyo maraso di teror dek seseurang nan indak dikenalnyo. Lisa pun mambalas chat tasabuik dan manonyakan apa maksud dari pangirim. Di situ inyo mangatakan bahwa Lisa haruih mangirimkan sejumlah uang agar foto pribadinyo indak inyo sebar ka sosial media. Sisa nan saat itu maraso sangek dirugikan dan diancam dek seseurang mambuek inyo haruih bartindak matong dan indak ceroboh. Karano saat itu Lisa sadang barado di rumah kawannyo di mano Kakak dari kawannyo itu marupokan seurang polisi. Lisa pun  bartanyo solusi tahadok ancaman urang indak dikenal tasabuik dan kakak dari kawannyo manyarankan bahwa bisa sebaiknyo segera melapor ka polisi agar urang tasabuik dapek segera ditangkap  karano alah melanggar hak privasi.


Banyak urang nan menspesialkan hari ulang tahun. Banyak urang nan bausaho untuak bisa manciptakan dan maninggakan momen bahagia nan ndak bisa dilupokan di hari spesial ko. Mako dari itu alah manjadi kebiasaan urang awak untuak marayokan hari ulang tahun. Antah itu hari ulang tahun diri surang ataupun hari ulang tahun kawan-kawan dan keluarga tadakek. Ndak paralu marayokan dengan sesuatu nan mewah-mewah. Dengan hal-hal sederhana se bisa juo mambuek hati sanang dan bahagia. Misalkan pai makan basamo-samo ka restoran basamo jo keluarga, kawan-kawan, dan urang-urang nan disayang atau bisa juo dengan pai jalan-jalan ka luar kota. Nan penting hati se nan di pasanang.


Banyak kawan ambo yang ndak nio pai acara perpisahan kecek nyo maabiah abiahan piti se untuak sokongan acaranyo dan mambali baju mahal lo, ancak salam-salaman di kelas se kecek nyo. Setelah berunding cukuik lamo kami jadi juo perpisahan soalnyo itu adolah suatu hal yang sakral bantuak nyo di karajoan anak SMA yang nio perpisahan dan awak jadi bisa mengenang hari tu. Waktu acara perpisahan ambo sadiah bana apolai pas kami nyanyi lagu berpisahan samo-samo, kan lah ambo kecek ndak manyasa gai mangadoan acara perpisahan ko sebab iko lah ajang awak se generasi untuak saling mengenal terakhir kalinyo setelah ko kehiduik an awak beda lai. Untuak kalian yang masih banyak alasan untuak pai ka acara ulang tahun cubolah untuak marasoannyo kalau masalah baju indak lo harus yang mahal bana awak bali.


Kasus bullying saolah indak ado habihnyo, ado se carito yang awak danga tentang kasus bully. Ambo mancaliak barita tentang kasus bullying di tv tacaliak bana disitu padusi yang di runduang bak itu katakuik an. Baa ka indak inyo dirunduang dek laki-laki, ntah apo yang salah dek padusi tu sampai tego urang ka inyo. Indak ado alasan dan pambelaan bagi tukang bully. Mereka malakuan itu kareno inyo sadar urang yang inyo bully labiah lamah dari inyo. Apolai iko dilakuan di sakolah, saharusnyo sakolah maambiak langkah yang tegas. Patamo manjadian topik obrolan tentang bullying dengan jaleh, kaduo biasokan karajo samo antaro guru dan murik yang laian untuak samo mancegah kasus iko, katigo haruslah responsif katiko mandanga kasus bullying dan maambiak tindakan sacapek mungkin, dan malibatkan urang tuo keduo belah pihak untuak mancaliak motif dan alasan dari kajadian iko.


Banyak padusi yang maraso dirinyo maraso kurang daripado nan lain. Apolai kalau ado kekurangan yang inyo miliki dan diperlakuan sacaro indak adil. Ambo pernah juo marasoan hal nan samo dulu. Pas itu ambo berang jo katiko diperlakuan sacaro indak adil, karena ambo yang kurang ancak. Dulu ambo gapuak dan bakulik coklat, tapi kini alah barubah karena ambo manghargai diri ambo. Mangko dari itu, untuak kalian yanh maraso diperlakuan indak adil karena fisik kalian yang buruak atau hal lainnyo, marilah awak perbaiki diri awak dan maningkek an kalabiah an yang ado pada diri awak. Labiah elok awak mahindari ketidakadilan daripado batahan dan bertengkar.


Manuruik pandapek ambo, katiko kalian barado di suatu tampek nan masih sangaik asiang kalian ndak paralu batahan jo raso takuik kalian karano takuik barado di tampek asiang tu marupokan hal biaso. Namonyo se tampek baru pasti banyak kebiasaan, karakteristik, dan budaya nan babeda dari urang-urang nan akan awak tamui. Seharusnyo kalian bausaho untuak bisa ba adaptasi dengan tampek baru tu. Dengan ba adaptasi akan mambuek kalian maraso labiah nyaman katiko barado di tampek nan baru. Satu hal nan paralu kalian ketahui basonyo katiko kalian berhasil manaklukan tampek asiang tu berarti level kalian naiak karano ndak sado urang bisa ba adaptasi dengan lingkuangan baru.


Manghantikan kebiasaan bautang jo indak balanjo nan balabiahan. Banyak utang nan dimiliki masyarakat, karano mereka indak tau mampu mangalola pangaluaran nan didapek an satiok bulannyo. Panggunoan kartu kredit manjadi pamicu nan mambuek samakin murah manyarakat untuak bautang katiko balanjo. Awak bisa babalanjo jo murah manggunoan piti tunai atau manggunoan kartu debit untuak mambatasi pangaluaran balabiahn. Bedakan mano kabutuhan dan kainginan dan salalu sahulukan kabutuhan . Kalau mambutuahkan sasuatu barati akan sulik malanjuk hiduik bilo indak aso. Makanan pokok, listrik dan aia contohnyo. Tapi, kalau hanyo mangingingkan sasuatu ado atau indak ado barang itu, tetap bisa manjalankan hiduik bantuak biaso dan baik-baik sajo.


Kalau di Thailand ado duo anak ketek nan manabuang untuak mambali hp, di Indonesia ado seorang pedagang nan barhasil mambali oto dari hasil tabuangannyo. Pedagang itu mangaku mulai manabuang sajak tigo tahun sabalum inyo mambali oto tersebut. Pedagang itu banamo Asriadin Syamsudin seorang pedagang sembako dari Makassar. Oto nan dibali dek Asriadin pun hargonya ndak murah. Asriadin mambali oto dengan hargo 271 juta rupiah. Nan unik dari kisah asriadin ko adolah inyo mambali oto tersebut manggunokan pitih receh man dilatakkan di sambilan galon. Asriadin mangaku sangaik sanang karano akhianyo inyo barhasil mambali oto impiannyo walaupun harus manunggu salamo tigo tahun untuak mawujudkan impiannyo itu.


Olahraga tamasuak kegiatan nan ambo suko kalau di sakolah. Ado pangalaman sanang, indak sanang, ado jo pangalaman yang mambuek malu. Ambo malu bana kareno calano ambo cabiak katiko olahraga. Urang ko rami, laki-laki jo padusi gabung kalau olahraga ko. Untuang se ado calano calano pendek didalam calano olahraga ambo ko. Jadi manuruik ambo indak ka manga kareno talanjua dicaliak dek anak laki-laki jo kawan nan lain. Tapi rasonyo tu malu bana walaupun indak tacaliak nan saharusnyo indak tacaliak. Untuang se ambo mamakai calano balapis pas olahraga tu. Kawan ambo ko alah baok galak sadonyo, memanglah kalau kawan tu nyo tau galak se nyo.


Hari Minggu diadoan Car Free Day (CFD) di jalan Dago. Kebetulan hari Minggu ko ambo ndak lalok satalah sholat Subuh. Jadi ambo putuihn untuak sasakali pai CFD untuak jajan dan olahraga saketek. Di sapanjang jalan Dago rami bana nampak nyo. Kiri kanan jlannyo banyak urang nan manggaleh makanan, minuman, dan baju. Di jalanannyo banyak urang nan olhrag, do nn lri, naiak sapeda, atau ikuik sanam. Ditmbuh hri ko cerah, jadi tambah rami se CFD. Ambo jalan-jalan santai se di jalan Dago sambia mancaliak-calliak. Pas ambo lewat disuatu tampek ambo takajuik mamcaliak semak-semak nan mbo lewati ko tibo-tibo bergerak. Spontan se ambo mamakiak dan malu dek nampak dek urang ambo takajuik. Kironyo ado lo urang nan iseng di CFD ko yo.


Lisa nan saat itu tertidur di dalam kelas padahal guru sadang manerangkan materi di depan. Indak lama kemudian guru tasabuik manyadari bahwa Lisa indak mamperhatikan apa nan inyo Terangkan sahinggo inyo manyuruh Lisa untuak manyelesaikan soal nan saat iko tertulis di papan tulis. Karano tibo-tibo namanyo dipanggil dek guru bisa nan saat itu alah tertidur terpaksa bangun dalam keadaan cukup linglung. Saat manuju ka papan tulis indak sangajo Lisa terjatuh karano  keseimbangannyo terganggu dan tersandung kaki meja. Sontak sajo saat itu Lisa jatuh dan kawan-kawannyo  terkejut lalu mereka galak karano bisa jatuh dalam posisi nan indak anggun samo sakali. Mandanga suaro kawan-kawannyo Lisa langsung bangkit dan pai ka dekat papan tulis agar dapek manyelesaikan tugas nan di agiahkan gurunyo secapeknyo.


Satiok urang punyo pengalaman manyangkan masiang-masiang. Pengalaman paliang manyanangkan bisa datang dari ma se. Manuruik ambo pengalaman paliang manyanangan bisa datang dari hal-hal nan sederhana mode bakumpua di rumah nenek pas hari rayo sambia makan-makanan khas rayo kayak lontong, opor ayam, randang, dan lain-lain dengan anggota keluarga besar nan lengkap. Salah satu nan manyanangan kalau hari rayo salain banyak makanan adolah katiko bagi-bagi THR. Pengalaman manyanangan versi ambo tu katiko hari rayo badakek an jo pengumuman juara kelas ambo diagiah THR paliang gadang karano saat itu ambo juara umum di sakolah. Dek pitih THR tu ambo bisa bali hp pertamo ambo.


Ado sajumlah langkah nan dapek dilakuan untuak mambangun kasajahteraan emosional jo mandapek an raso kendali satalah bancano. Partamo bari waktu untuak manyasuaikan diri. Maso-maso satalah bancano bisa manjadi momen nan sangek sulik dalam hiduik mako biakan jo maratapi kahilangan nan dialami dan mancubo untuak banyak basaba. Kaduo minta dukungan. Pantiang pulo untuak maminta dukuangan dari urang nan nio mandangaan dan baempati jo situasi nan sadang dialami. Katigo komunikasikan pangalamn awak. Salanjuiknyo bagabuang jo kalompok pandukuang. kalompok dukungan acok tasadio untuak korban bancano dan diskusi kalompok dapek mambantu manyadarkan bahwa awak indak surang. Dan nan tarakhir lakuan baliak rutinitas harian. Buek babarapo rutinitas positif untuak dinantikan salamo maso-maso sulik bantuak malakukan hobi, mancari kawan mambaco buku dan lainnyo.


Caritonyo paruik alah lapa di siang hari katiko sadang di kampus. Rancano nio pai makan ka dakek kampus se nyo. Supayo beko indak talaik masuak kelas. Ondeh pas makan taraso dek ambo makanan nyo bantuak basi, indak lamak lai do. Alah tamakan pulo dek ambo. Sabana jajok ambo jo makanan busuak di warung makan dakek kampus ko. Baru patamo kalinyo ambo makan di siko. Biasonyo di lua kampus, kareno alah tau makanannyo lamak dan murah. Lauak kawan ambo indak basi do, punyo ambo surang se nyo. Mungkin nan lauak punyo ambo ko yang di paangek an dek urang nan manjua.


Mandapek undian kalau kecek urang sabauah kabaruntuangan yang langka dan indak banyak urang nan bisa mandapek an nyo. Jumlah undian nan didapek tantunyo indak saketek banyak yo do. Undian na babantuak piti bisa digunoan untuka manutuik sagalo pakaro hutang piutang. Alangkah eloknyo kalau undian bisa disisiahan untuak basadakah. Babagi sasamo manusia indak ka maabiahan harato kito, malah manjadi batambah, apolagi rajaki yang nan didapek sakali banyak dan indak tadugo sabalumnyo. Basadak saketek apopun, dari piti manopun manjadi barokah ka isuak harinyo. Sanang dek awak kalo dapek sanan pulo dek urang nan alun sabaruntuang awak lai. Mamikian diri surang kadang mambuek buruak tingkah laku di masyarakat.


Baduto adolah perbuatan nan indak elok untuak dilakukan karano katiko baduto sakali mako akan muncul kebohongan lainnyo. Baduto dianggap sabagai perbuatan nan indak elok kareno apo nan disampaikan indak sasuai samo apo nan tajadi sabananyo. Tapi bagaimano kalau baduto demi kebaikan, baduto dengan tujuan manyalamekan sesuatu. Manuruik islam, keadaan nan buliah untuak baduto adolah untuak paparangan atau untuak manipu musuh terhadap strategi perang. Lalu, baduto untuak manjago kedamaian dan baduto kapado istri untuak manjago keutuhan rumah tangganyo contohnyo dalam mangomentari masakan istri nan indak sasuai jo ekspektasi atau salero sahinggo makanan nan taraso indak lamak, disaat iko suami dapek baduto dengan mangatokan hal-hal nan indak sasuai samo kenyataannyo.


Bara hari nan lalu, tapek nyo pado jam 8 pagi hari salaso sarah alah manarimo Ijazah Sakolah Manangah Ateh dan alah lulus. Sarah punyo niek dan impian untuak malanjuik an pendidikannyo di IPDN yaitu Institut Pendidikan Dalam Negeri. Sabalum ikuik mandaftar dan tes sarah alah mampalajari baa caro bisa lulus masuak ka IPDN. Sarah alah maikuik an beberapo bimbingan khusus untuak anak yang nio malanjuik an ka IPDN. Tibolah waktunyo inyo ujian, sarah maraso alah memberikan yang terbaik jadi tinggal diiringi jo doa lai. Indak lamo kemudian pengumuman kelulusan yang ditarimo, dan ado namo sarah di situ. Sarah sanang bana ndak sia-sia usahonyo salamo ko.


Di malam hari bisa maraso di luar sangek barisik karano pohon-pohon nan alah tertiup dek angin kencang mambuek suasana manjadi dingin. Saat itu bisa maraso bahwa angin malam Saat itu sangek kencang sahinggo inyo manutuik telinganyo agar dapek manenangkan dirinyo. Namun suaro tasabuik semakin keras karano kencangnyo angin manerpa pohon-pohon di sakitar rumah Lisa. Sampai indak lama kemudian terdengar suaro pohon jatuh indak jauh dari lokasi rumah Lisa. Mandanga itu bisa langsung ketakutan dan mambungkus dirinyo jo selimut tebal. Namun indak lama  Kemudian inyo semakin ketakutan karano angin nan kencang tasabuik alah manjatuhkan daun karambia sahinggo terdengar suaro nan nyaring. Sontak sajo urang nan barado di rumah saat itu langsung mancaliak keluar dan mancaliak bagaimano angin itu manjatuhkan banyak daun karambia.


Ditarimo di paguruan tinggi nan jurusan yang paliang payah manjadi tolak ukur sanang nyo anak SMA nanalah lulus. Tantunyo indak kasadonyo nan malanjuik an ka janjang kuliah karano banyak alasan lainnyo. Biasonyo juruan pakuliahan nan manjadi primadona nan bantuak kadokteran, ekonomi sampai teknik.Indak hanyo itu jurusan nan lain manjadi primadona nan baru di ranah pendidikan paguruan tinggi. Jurusan Film dan babagai jurusan sastra dunia. Samangek mahasiswa baru nan baru masuak kuliah bisa dicaliak bakpo inyo manyiapkan kasado urusan kuliah sacaro mandiri dan panuah samangek. Kamnadirian untuak bisa malakuan surang sado urusan dan masuak babagai organisasi kampus manjadi langkah partamo nan rancak untuak ka muko nyo.


Olga Syahputra adalah salah satu pelawak nan mandapek an pengharagaan baturuik-turuik di acara RCTI Awards. Iko menandakan kalau namo Olga Syahputra ado di hati masyarakaik Indonesia. Bahkan di saat alah maningga nyo masih tetap mandapek an penghargaan. Katiko ditanyo ka adiaknyo, Billy Syahputra, rahasia abangnyo bisa sarupo itu adolah karna Olga urang nan ndak capek pueh dan sosok pekerja kareh. Nyo selalu mengasah kemampuan nan nyo punyo semaksimal mungkin sabagai seorang pelawak. Selain itu, Olga Syahputra sangaik mancintoi keluarganyo sahinggo siang malam nyo karajo kareh agar keluarganyo bisa hiduik sanang. Kalau soal mandapek penghargaan baturuik-turuik itu berkat kemurahan dan kerendahan hatinyo kapado sado urang sahinggo mambuek Olga bisa dicintai dek masyarakaik saluruah Indonesia.


Carito paliang manjajok an bagi ambo katiko di perjalanan. Ambo kanai ludah dek urang lain, ambo tau inyo indak sangajo. Walaupun inyo indak sangajo, manuruik ambo perbuatan inyo tu harus di ilangan kareno akan mangenai urang lain juo. Urang tu pakai honda, inyo memang alah minta maaf tapi ambo Jajok bana takanai ludah urang katiko mambukak jandelo oto ambo. Padohal rancano ambo nio mairuik udaro segar, malah takanai ludah urang. Cubo kalau urang tu batahan dulu atau kapinggia dulu kalau memang nio maludah. Kalau mode tadi kan kanai ambo dek nyo. Indak ambo bisa jadi urang lain juo nan kanai


Penganut kepercayaan dan keyakinan nan babeda dalam masyarakat alah biaso tajadi. Agamo adolah kepercayaan nan diyakini sasurang terhadap tuhannyo. Perbedaan tasabuik seharusnyo indak dapek dijadikan sabagai ancaman. Karano satiok agamo hanyo mangajakan hal-hal nan elok untuak hambanyo dalam kehidupannyo di dunia. Mako dari konflik nan tajadi karano perbedaan agamo adolah hal nan indak masuak akal karano dalam agamo indak ado mambahas tentang mamusuhi penganut agamo nan lain. Nan paralu di musuhi adolah urang nan mancubo untuak manghancuaan keyakinan tasabuik. Peranan agamo dalam kehidupan sahari-hari sangek penting agar kito dapek mangetahui batasan-batasan dan hal baik untuak dikarajoan. Toleransi antar agamo sangek diparalukan dalam kehidupan bermasyarakat.


Saat ambo pulang maantakan amak ambo ka kadai, ambo mancaliak sabuah kacalakaan di muko ambo. Kajadiannyo katiko itu pagi-pagi sakitar jam 7 atau satangah 8. Jadi kajadiannyo itu adolah onda malantak sabuah oto pick up dari balakang. Kajadiannyo pas di muko onda ambo jadi ambo nampak jaleh kajadiannyo. Katiko itu ambo sangaik takuik, tapi ambo sempat baranti dan mancubo manoloang si korban. Namun karano tangan amboo manggaretek akhianyo ambo hanyo diam sajo di ateh onda sambia mancaliak kaadaan korban. Korbannyo adolah seorang bapak-bapak nan mungkin baumua 45 sampai 50 tahun. Si bapak kayaknyo mangantuak katiko manyetir onda karano katiko itu tibo-tibo sajo si bapak mamuta gas ondanyo cukuik dalam. Hal iko kamudian manyababkan ondanyo malantak oto pick up nan ado di mukonyo. Si bapak pun kamudian tajatuh dan kakinyo taimpik onda.


saat sadang barjalan di pematang sawah lihat tibo-tibo saja marasokan manginjak sesuatu nan cukuik cair dan mamiliki baun nan sangek kuat. Karano hal itu bisa mangecek keadaan sendalnyo dan di situ inyo mancaliak bahwa ado kotoran nan cair serta mamiliki beberapa bagian nan manggumpal. Saat itu Lisa yakin bahwa itu adolah kotoran bebek karano hewan tasabuik tacaliak ado di dalam sawah nan saat iko sadang mancari keong. Lisa nan indak tabiaso jo kotoran hewan iko langsung maraso jijik dan mambuang sandalnyo ka dalam sawah. Indak lama kemudian inyo mangambik kambali lalu mambasuhnyo ka dalam air sahinggo kotoran hewan tasabuik dapek talepas dari sendalnyo. Satalah sandalnyo barsih barulah inyo melanjutkan perjalanannyo dalam maniti pematang sawah tasabuik.


Saat itu den sadang barmain sosial media dan indak sangajo mancaliak seseurang nan mamakan daging mantah. Satelah 1 manit den mancaliak urang tasabuik mamakan daging gurita secara mantah di mano gurita tasabuik masih bargerak. Mancaliak itu den langsung gigi karano mambayangkan hewan tasabuik bargerak-gerak di dalam mulut dan masuk ka kerongkongan. Urang nan sadang mambuek konten makan hewan mantah itu manompilkan ekspresi sadang jijik namun tetap dipaksakan dimakan karano tema kontennyo adolah mamakan hewan mantah tasabuik. Mancaliak isi videonyo tasabuik, den langsung marasokan mual karano pergerakan hewan mantah  itu nan keluar sampai dagu serta sekeliling pipi nan mambuek wajah nan mamakannyo manjadi panuh. Baru 1 manit den mancaliaknyo langsung den alihkan ka video barikutnyo.


Katiko hari rayo patang sepupu ambo datang ka rumah. Baru se sampai rumah tampangnyo alah cameh dan langsuang mintak minum. Ternyata nyo takajuik dengan perlakuan tetangga ambo nan ado di muko rumah. Berdasarkan carito sepupu ambo, sacaro tibo-tibo tetangga ambo tu mamberang-berangannyo tanpa sebab katiko mamarkiran oto persis di muko rumah. Bahkan tetangga ambo mangecek an kalau sepupu ambo mati karancak an. Ndak cuma itu sepupu ambo pun disumpahan mati ta antak oto. Mancaliak sepupu ambo salasai bacarito ado perasaan ibo tapi ado lo perasaan lawak karano sabananyo sepupu ambo sadang bahadapan jo urang gilo baru kalua dari gaduik. Mungkin panyakiknyo sadang kambuah.


Gampo adolah getaran yang tajadi di parmukoan bumi akibaik palapehan energi dari dalam sacaro tibo-tibo yang maaikibaik an galombang selsmik. Gampo yang tajadi kareno ado pergerakan dari lempeng bumi, seperti yang awak ketahui katiko baraja di sakolah. Tantulah awak nan marasoan tajadi gempa ko maraso takuik dan nio capek pai dari dalam rumah. Langkah yang harus awak hadapi katiko tajadi gempa harus awak lakuan supayo indak salah langkah. Patamo tetap tanang dan carilah tampek balindung, kaduo Balinduang lah jo caro manyalamaik kapalo awak dengan benda di dakek awak seperti helm atau benda kareh lainnyo, katigo batahan dan pai ka tampek yang labiah lueh seperti tanah lapang.


Mangabdi kapado setan untuak mambantu urusan di dunia adolah hal nan sangek dibanci oleh agamo. Doso gadang adolah hal nan manjadi hasil dari akibeknyo. Manduokan tuhan adolah perbuatan tercela dan narako merupakan ganjaran atau tampek untuak urang nan manduokan tuhannyo. Saparti kajadian nan dicaritokan oleh warga satampek karano ado pengusaho makanan mamakai bantuan setan untuak manjua barangnyo. Biasonyo urang nan mamakai bantuan setan mode iko bantuahan tumbal bia jin tasabuik dapek taruih mambantunyo. Katiko indak bisa maagiahan tumbal mako kejadian buruak pun babaliak ka si penjual tasabuik. Ado nan tibo-tibo manjadi maningga sacaro ironis dan indak disangko-sangko. Hal iko marupokan hukumannyo katiko di dunia dan labiah padiah hukumannyo katiko di akhirat. Mako dari itu, marilah awak tetap dijalan tuhan sasuai dengan ajaran agamo dan manjauhi larangannyo dalam maminta bantuan jin atau setan.


Kejadian tibo-tibo nan indak dapek dihindari yaitu kecelakaan oto atau motor di perjalanan mambuek kito haruih selalu bahati-hati. Namun katiko kecelakaan tasabuik alah tajadi dan ado babarapo korban mako hendaklah kita malakuan penanganan partamo agar keadaannyo indak semakin parah. Partamo kita haruih maagiahan luang kapado korban atau indak bakumpua di sakitar korban karano katiko banyok urang nan bakumpua di sakitar korban mako inyo akan kesulitan banafas. Kaduo,kito haruih malakuan penanganan partamo yaitu menghentikan pendarahannyo jiko inyo mangalami pendarahan nan cukuik parah. Katigo memindahkannyo dengan hati-hati ka tempat nan lebih aman. Kaampek segera menghubungi ambulans atau rumah sakit tadakek untuk mandapekan penanganan nan lebih intensif. Indak maagiahan aia minum kapado korban kecelakaan karanonyo mangalami shock sahinggo minum air akan mambuek tasedak sahinggo pernapasannyo akan taganggu.